Ο Έλληνας και το Ιρλανδικό θαύμα |\nHome / SOCIAL / Ο Έλληνας και το Ιρλανδικό θαύμα\nSOCIAL, Βιβλια 1 Comment\nΣυνιστώμενη ανάγνωση. Πολύ μικρή περίληψη:\n1. Η Ιρλανδία δεν μοιάζει σε τίποτα με την Ελλάδα.\n2. Η κυβέρνησή της έκανε αυστηρή λιτότητα πολύ πριν της κατσικωθεί η Τρόικα.\n3. Η οικονομία της δεν μοιάζει σε τίποτα με την δικιά μας. Είναι φιλελεύθερη σε βαθμό που δεν μπορούμε να φανταστούμε καν.\n4. Εξαιρετική ανάλυση των πραγματικά προηγμένων διαπραγματεύσεων των Ιρλανδών με την Τρόικα.\n5. Η Ιρλανδία ανέκαμψε τόσο γρήγορα επειδή επικαρπώθηκε δουλειά δεκαετιών στη δημιουργία ανταγωνιστικής οικονομίας.\n6. Παρόλα αυτά οι επιπτώσεις της λιτότητας θα την στοιχειώνουν για πολλά χρόνια ακόμα. (πχ πολύ ψηλά επίπεδα άστεγων παιδιών ακόμα και τώρα)\n7. Η συνεργασία των κομμάτων, των συνδικάτων εργαζομένων και ακόμα και του Δημοσίου του ίδιου στις περικοπές είναι πέρα από την φαντασία μας. Ιδιαίτερα στέκομαι στον ρόλο πολιτικών και ΔΥ που είχαν εμπειρία από προηγούμενες κρίσεις.\n8. Οι Ιρλανδοί είναι εξαιρετικά ψηλού μορφωτικού επιπέδου υπάλληλοι με διεθνή προσανατολισμό. Αιώνες τώρα μαθημένοι να πηγαίνουν όπου έχει δουλειά ανάλογα με την οικονομία.\n9. Διασκέδασα με την ανάλυση κάτι προβεβλημένων οικονομολόγων τύπου Κρούγκμαν καθότι αποκαλύπτεται η ρηχότητα της σκέψης τους και του τρόπου που αυτοπρομοτάρονται και μετά αλλάζουν αυτά που λένε.\n10. Τα έσοδα του κράτους στην Ιρλανδία προέρχονται από τις επιχειρήσεις. Αποφεύγουν φόρους σε στατικά πράγματα και φορολογούν κυρίως αναπτυξιακά. Αν δεν πάνε καλά οι επιχειρήσεις, το Κράτος δεν τρώει.\nΠριν ξαναρχίσετε να λέτε έτσι γενικά και αόριστα περί “λιτότητας” συνιστώ ιδιαίτερα την εκτενή ανάλυση του βιβλίου για τον θετικό αντίκτυπο της Τρόικα στο Ιρλανδικό τραπεζικό σύστημα. Κάθε χώρα έχει δεινοσαυρικά σημεία, τυφλά σημεία, πράγματα που δεν θα βελτιωθούν ποτέ αν δεν έρθει κάποια κρίση ή κάτι άλλο να μας αναγκάσει να τα κοιτάξουμε προσεκτικά. Ακόμα και στην Ιρλανδία ο δημόσιος τομέας βελτιώθηκε σημαντικά σε παραγωγικότητα έτσι.\nΟι καταναλωτικές συνήθειες των Ιρλανδών άλλαξαν ανεπίστρεπτα. Πολλοί έφυγαν. Πάρα πολλοί. Είναι μια από τις ενδείξεις ότι στην Ελλάδα έχουμε λίπος η σύγκριση με εκείνο το διάστημα. Καθώς τους τριπλασιάστηκε η ανεργία σε πέντε χρόνια, 610 χιλιάδες άνθρωποι (σε χώρα ούτε 5 εκατομμυρίων) έφυγε. Έχουν 60% των ανθρώπων κάτω των σαράντα με πτυχία πανεπιστημίων και την κοπανούσαν χωρίς δεύτερη σκέψη. Στην Ελλάδα κάνουμε πρωτοσέλιδα έναν επιστήμονα εδώ και έναν αθλητή εκεί, ούτε που αγγίζουμε τέτοια νούμερα μετανάστευσης προς το εξωτερικό.\nΗ συνταγή της Τρόικα στην Ιρλανδία δεν είχε μεγάλες διαφορές από την ελληνική. Απλά βγήκε πολύ, πολύ διαφορετικό το κέικ. Το βιβλίο το συνιστώ όχι επειδή την “σωστή” συνταγή, ούτε επειδή οι Ιρλανδοί είναι έξυπνοι και εμείς χαζοί. Πιο πολύ θα ήθελα να το διάβαζαν όλοι τώρα για να καταλάβουμε ότι σε 5-10 χρόνια θα κριθούμε κάπως έτσι. Και τα παραμύθια που περνάνε τώρα, τότε θα αποκαλυφθούν από όλες τις μεριές.\nEurope’s Poster Child and the Great Recession\nEdited by William K. Roche, Philip J. O’Connell, and Andrea Prothero\nTags ανάκαμψη κρίση οικονομικά τρόικα\nPrevious Πως η εκκλησία έχασε το παιχνίδι της διάσπασης προσοχής μας\nNext Εσείς πόσα κερατιάτικα πληρώνετε για video conferencing “επαγγελματικό”;\nΠροφανως, δεν ειναι στραβος ο γιαλος,αλλα στραβα αρμενιζουμε…


Finos Film - Συμπαραγωγές\nΗ τελευταία παραγωγή της Φίνος Φιλμ ήταν το 1977 με την ταινία «Ο Κυρ-Γιώργης Εκπαιδεύεται», με την οποία και έσβησε ένα σημαντικό μέρος της χρυσής εποχής του ελληνικού κινηματογράφου. Νέοι παραγωγοί, σκηνοθέτες και ταλαντούχοι ηθοποιοί έβαλαν στη συνέχεια τα θεμέλια για τη δημιουργία του Σύγχρονου Ελληνικού Κινηματογράφου – μια ονομασία που δόθηκε στην αρχή της δεκαετίας του ’90.\nΤο 2006, μετά από χρόνια απουσίας, η Φίνος Φιλμ αποφασίζει να στηρίξει την κινηματογραφική ταινία του Κώστα Καπάκα «Uranya», η οποία κατάφερε να αποσπάσει εξαιρετικές κριτικές και διακρίσεις σε διεθνή φεστιβάλ. Συνέχεια είχε η κωμωδία της Όλγας Μαλέα και του Νίκου Παπανδρέου «Πρώτη Φορά Νονός», με την ξεχωριστή ερμηνεία του Αντώνη Καφετζόπουλου, καθώς και η δραματική ταινία (road movie) του Νίκου Παναγιωτόπουλου «Αθήνα-Κωνσταντινούπολη».\nΤο 2008, η Odeon έκανε μια ενδιαφέρουσα πρόταση στην Φίνος Φιλμ, για τη δημιουργία ριμέϊκ μιας από τις πιο αγαπημένες ταινίες του Αλέκου Σακελλάριου. Έτσι, ο «Ηλίας του 16ου» επέστρεψε 50 χρόνια μετά, με την υπογραφή του Νίκου Ζαπατίνα και την απολαυστική ερμηνεία του Πέτρου Φιλιππίδη και του Θανάση Τσαλταμπάση. Ακολούθησε ακόμα ένα ριμέϊκ του κλασικού έργου του Δημήτρη Ψαθά «Ζητείται Ψεύτης», σε σκηνοθεσία Ιεροκλή Μιχαηλίδη, ενώ η εταιρία στήριξε ακόμα μια ταινία της Odeon με τίτλο «Λάρισσα Εμπιστευτικό» με ένα εξαιρετικό καστ ηθοποιών, μεταξύ των οποίων και ο Κώστας Βουτσάς. Το 2009, η Φίνος Φιλμ συνυπέγραψε την παραγωγή του αριστουργήματος του Κώστα Γαβρά «Παράδεισος στη Δύση», η οποία απέσπασε πλήθος καλών κριτικών, τόσο από τον τοπικό όσο και από τον διεθνή τύπο.\nΜπορεί η χρυσή εποχή του ελληνικού κινηματογράφου να έχει τελειώσει, αλλά η συνταγή, για να μεγαλουργήσει ο σύγχρονος, υπάρχει. Η Φίνος Φιλμ θα είναι πάντα στο πλευρό μεγάλων οραματιστών, που θέλουν όχι μόνο να δημιουργούν εμπορικές ταινίες, αλλά να υπηρετούν και να εξελίσσουν την 7η Τέχνη και κατ’επέκταση τον πολιτισμό μας.\n1. Uranya 2006\n2. Πρώτη Φορά Νονός 2007\n3. Αθήνα - Κωνσταντινούπολη 2008\n4. Ο Ηλίας του 16ου 2008\n5. Παράδεισος Στη Δύση 2009\n6. Ζητείται Ψεύτης 2010\n7. Λάρισα Εμπιστευτικό 2012


Απορρίφθηκε και το τρίτο αίτημα αποφυλάκισης των δύο Ελλήνων στρατιωτικών από την τουρκική δικαιοσύνη, όπως μεταδίδει ο ΣΚΑΙ.\nΟι στρατιωτικοί κρατούνται επί 55 (από την 1η Μαρτίου) και πλέον ημέρες στην Αδριανούπολη.\nΣτις 27 Μαρτίου, τουρκικό δικαστήριο αποφάσισε τη συνέχιση της κράτησης των Αγγελο Μητρετώδη και Δημήτρη Κούκλατζη, υποστηρίζοντας στη σχετική ανακοίνωση:\nείχαν βρεθεί ήδη πολλά ύποπτα στοιχεία,\nδεν έχουν μόνιμη κατοικία στην Τουρκία,\nδεν έχουν ολοκληρωθεί οι έρευνες των ψηφιακών στοιχείων,\nκαι από την προηγούμενη απόφαση προφυλάκισης των δυο Ελλήνων στρατιωτικών δεν έχει αλλάξει κάτι σε σχέση με τις έρευνες. Αρα θα παραμείνουν προφυλακισμένοι.\nΕίκοσι ημέρες πριν (5 Μαρτίου), είχε έρθει η πρώτη απόρριψη στο αίτημα των συνηγόρων των δύο Ελλήνων στρατιωτικών που συνελήφθησαν για αποφυλάκισή τους.\nΤότε, το πρακτορείο Anadolu μετέδιδε πως το δικαστήριο αποφάσισε πως οι δύο Ελληνες πρέπει να παραμείνουν υπό κράτηση βασιζόμενο στο ότι δεν έχουν μόνιμη κατοικία στην Τουρκία και στο ότι η δικαιοσύνη ακόμη εξετάζει τα «ψηφιακά στοιχεία» που κατασχέθηκαν από αυτούς.\nΠροηγούμενο άρθροΕκδήλωση ΚΕΔΙΣΑ: «Η Ελλάδα Γεωστρατηγικός Ενεργειακός Κόμβος της Ευρώπης»-Τετάρτη 9 Μαΐου 2018\nΕπόμενο άρθροΨηφίστηκε το νομοσχέδιο για τις λιγνιτικές μονάδες της ΔΕΗ


Φήμες ότι ανοίγει για ασθενείς COVID το πυρηνικό καταφύγιο στο στρατιωτικό νοσοκομείο Θεσσαλονίκης | Libre\nΦήμες ότι ανοίγει…\nΦήμες ότι ανοίγει για ασθενείς COVID το πυρηνικό καταφύγιο στο στρατιωτικό νοσοκομείο Θεσσαλονίκης\n«Γίνεται συζήτηση για χρήση του πυρηνικού καταφυγίου, αν χρειαστεί. Νοσηλεύει γύρω στα 80 αυτήν την στιγμή με πνευμονίες Covid, συμπεριλαμβανομένων περιστατικών που μας έστειλαν το ΑΧΕΠΑ και το Ιπποκράτειο γιατί δεν είχαν κρεβάτια. Όλα αυτά είναι επιβεβαιωμένα με PCR. Κάθε ημέρα διασωληνώνουμε ασθενείς 40-70 ετών. Στα ΤΕΠ COVID γίνεται κόλαση κάθε μέρα τόσο σε εμάς όσο και στα άλλα νοσοκομεία καθώς η προσέλευση είναι τεράστια και υπάρχουν πάρα πολλοί σε καραντίνα στα σπίτια τους. Νοσηλεύουμε σε 3 πτέρυγες και έχουμε εκκενώσει τέταρτη για να δεχθεί περιστατικά. Τις εφημερίες COVID τις κάνουμε παθολόγοι και πνευμονολόγοι και οι υπόλοιπες παθολογικές ειδικότητες (γαστρεντερολόγοι, ρευματολόγοι, ενδοκρινολόγοι κλπ.) ανέλαβαν τη γενική παθολογική εφημερία», ανέφερε στην ανάρτησή του. Τις τελευταίες ημέρες οι συνάδελφοι που εφημέρευσαν πέρασαν μεγάλο λούκι γιατί δεν υπήρχε διαθέσιμο κρεβάτι ΜΕΘ στην πόλη και άδειαζαν κρεβάτια μετά από θανάτους. Από Δευτέρα, ανοίγουμε νέες κλίνες ΜΕΘ στο 424 ΓΣΝΕ», αναφέρει στην ανάρτηση.\nΤι είναι το καταφύγιο\nΤο ελβετικής τεχνογνωσίας πυρηνικό καταφύγιο βρίσκεται στο δεύτερο υπόγειο του νοσοκομείου, με εσωτερική θωράκιση από σκυρόδεμα. Οι εξωτερικές πόρτες από ανοξείδωτο χάλυβα και τσιμέντο προκαλούν δέος.\nΟι τρύπες μέσα στο τοίχο ( βαλβίδες Emergency Shut Down) σε περίπτωση κινδύνου σφραγίζονται μέσα σε 0,2 χιλιοστά του δευτερολέπτου, ωστόσο επιτρέπουν την έξοδο του αέρα. Οι ειδικοί λένε πως πρόκειται για ένα νοσοκομείο απόλυτης προστασίας.\nΌταν το υπέργειο τμήμα του νοσοκομείου δεν μπορεί να λειτουργήσει για οποιοδήποτε λόγο, οι βασικές λειτουργίες εκτελούνται στο καταφύγιο. Υπάρχει ένα κεντρικό δωμάτιο ελέγχου απ’ όπου επιτηρούνται όλα τα συστήματα ηλεκτρονικά, υπάρχουν οκτώ χειρουργεία, τα οποία εξυπηρετούνται από μία κεντρική αποστείρωση για οικονομία χώρου, τέσσερα φαρμακεία, δύο κουζίνες, τέσσερις τραπεζαρίες, ένα μεγάλο μηχανοστάσιο που έχει τη δυνατότητα να τροφοδοτεί το καταφύγιο με ηλεκτρικό ρεύμα για κάποιες μέρες.\nΣύμφωνα με το Newsbomb.gr που επικαλείται στρατιωτικές πηγές καμία πληροφορία περί ανοίγματος στρατιωτικών καταφυγίων δεν ευσταθεί.\nΆλλωστε, όπως επισημαίνεται, οι συνθήκες που επικρατούν στο καταφύγιο είναι πέρα για πέρα ακατάλληλες για ασθενείς με Covid-19. Υπάρχει ειδικός εξαερισμός και συγκεκριμένος τρόπος που οξυγονώνεται ο χώρος, γεγονός που τον κάνει εντελώς ακατάλληλο για ασθενείς που δίνουν μάχη με τον κοροναϊό.\nTags: θεσσαλονικη νοσοκομειο πυρηνικο καταφυγιο


Καλύτερο Hosting - Internet - Insomnia.gr\nΑπό τον Mary40\n13 Ιουνίου 2008 στο Internet\nΔημοσ. 13 Ιουνίου 2008\nΈχω την ιστοσελίδα μου και τα mail της εταιρείας σε μια εταιρεία που πραγματικά είναι άχρηστοι.\nΕπιθυμνώ να την αλλάξω, έχεται να μου προτείνεται κάποια καλή και οικονομική εταιρεία. (Κατά προτίμηση Ελλήνικη)\nCyberCr33p 27 αναρτήσεις\ngvard 16 αναρτήσεις\npapasofs1 10 αναρτήσεις\nstaaronis3 7 αναρτήσεις\n16 Ιούν 2008\n14 Ιούν 2008\n13 Ιούν 2008\nDataHost ελληνική. datahost.gr. Πάρα πολύ καλή, έχω ακούσει τα καλύτερα λόγια.\nΒέβαια είναι λίγο ακριβούτσικη.\nΕγω φιλε μου πηρα Hosting απ την http://www.HostBox.gr , πολυ καλη εταιρια κ ιδιαιτερα οικονομικη για αυτα που σου δινει.εγω αγορασα το πρωτο πακετο με τα 50 ευρω το Χρονο, 500Mb Disk Space/ 20GB Bandwith se Cpanel 11 .\nΕπισης σου δινουν 45 μερες εγγυηση επιστροφης χρηματων!κ 99,99 Uptime!\nΔοκιμασε κ αν σ'αρεσει μενεις...νομιζω εχουν κ δοκιμαστικα πακετα που απλα δοκιμαζεις χωρις να πληρωνεις!παντος εγω σε συμβουλευω να αγορασεις μονο απο ελλαδα κ οχι απο καποια αμερικανικη εταιρια....(γνωμη μου,την πατησα πολλες φορες,μια εκ τον οποιον ο περιφημος GoDaddy.Com)\nΣυνήθως οι Ελληνικοί web hosting providers παρέχουν λίγο χώρο και bandwidth (πολλές φορές είναι resellers ξένων web hosting providers) τη στιγμή που με τα μισά λεφτά πάς και αγοράζεις τεράστιο χώρο και bandwidth απο ξένο.\nΕγώ χρησιμοποιώ αυτό http://www.powweb.com και είμαι πολύ πολύ ευχαριστημένος! Όταν χρειαστώ βοήθεια, με τα support tickets , σε 1-2 ώρες μου έχουν απαντήσει.\nΒέβαια μια εγχώρια επιλογή έχει πάντα την αβάντα οτι τους παίρνεις τηλέφωνο και τους ξεχέζεις...\nΣυνυπολόγισε οτι συμφέρει να πληρώνεις σε $...\nOντος υπαρχουν μερικοι που προσφερουν hosting χαμηλης ποιοτητας με καποιον reseller account H VPS Server , εγω σου προτεινα εταιρια Η οποια εχει δικο της Δυνατο Full Managed Dedicated Server..,πολυ καλους server εχει Η superWeb απλα δεν εχει πλουσια χαρακτηριστικα κ δεν εχει CPanel ,εχει τον Plesk , που προσωπικα δεν μ'αρεσει.\nΦιλική εξυπηρέτηση, καλές τιμές, φυσικά και έχει cpanel.\nΚαι εγω αγορασα απο την HostBox.gr , ειναι οντως πολυ καλοι κ πολυ καλυτερες τιμες απο ολους , με 50 ευρω το Χρονο καθαριζεις με 500Mb Χωρο κ 20Gb Bandwith σε Cpanel 11 με τις τελευτ εκδοσεις!\nΑν θες φιλοξενία στην Ελλάδα (και όχι απλώς σε ελληνική εταιρία με servers στο εξωτερικό) οι επιλογές είναι λίγες:\nΕγώ σου προτείνω CretaForce. Είμαι ένα χρόνο εκεί, και οι τιμές είναι οι χαμηλότερες που έχω βρεί στην ελλάδα, και το εξωτερικό.\nΌσο για το support, δεν περιγράφετε. Αν δεν είναι κάπιος στο msn/skype κλπ στέλνεις ένα email και σε λίγη ώρα σου διορθώνουν το πρόβλημα, είτε περνόντας κάπιο backup είτε διορθόνοντας κάτι. Και αυτό το ξέρω πολύ καλά γιατί τα site μου τα έχω ρίξει πολλές φορές απο βλακεία μου και δεν ήταν κάπιος μέσα να μου περάσει backup, και 10 λεπτά (το πολύ) μετά το email μου το site ήταν πάλι πίσω.\nΟι server τρέχουν FreeBSD, δηλαδή για να τους ρίξεις πρέπει να ρίξεις μία πυρινική κεφαλή εκεί, αλλα και πάλι τα δεδομένα σου δεν θα χαθούν γιατι κρατάνε backup σε πολλούς server.\n5ευρώ/μήνα πάει το 1GB, και μπορείς να στήσεις πολλά πράγματα, έχει βέβεα και κάπιες προσφορές κατα καιρούς.\nΗ επιλογή είναι δική σου, πάντως εγώ και οι φίλοι μου επιλέγουμε cretaforce.\nΕγω Mary θα σου προτεινω HostBox.gr ,οι καλυτερες τιμες της αγορας και στα domain names και στο web hosting, 4ευρω το μηνα με 500Mb Disk Space / 20GB Bandwith se Cpanel 11,με τις τελευτ εκδοσεις και 99,9%Uptime Guarantee!Aμεση τεχνικη υποστηριξη,σου απαντανε μεσα σε μια ωρα στα mail , και αμεσως στο τηλ ολη την διαρκεια της μερας,Διαθετουν ισχυρο Linux Dedicated Server με 12ωρο backUP!\nΓρηγορος και ασφαλες server οι οποιοι βρισκονται σε ενα απ τα καλυτερα data Center της Αγγλιας και της αμερικης!Επισης 45 Μερες Εγγυηση Επιστροφης Χρηματων,Η αν θελεις ανοιγεις Δοκιμαστικα Ενα πακετο για ενα μηνα κ μετα αρχιζεις να πληρωνεις!Η επιλογη ειναι δικη σου!\nAυτες οι εταιριες :\nπου προτεινες gvard ειναι πανακριβες!\nH SuperWeb ειναι πολυ καλυτερη σαν αξιοπιστια απο ολες αυτες,με αυτες τις τιμες!\nΔημοσ. 14 Ιουνίου 2008\nΤι να κάνεις το Cpanel όταν χάνεσε μέσα στα μενού;;; Το cretapanel το διαχειρίζεσε πολύ πιο εύκολα μέσω PuTTY. Και μπορείς να κάνεις διαχείρηση της σελίδας ακόμα και μέσω κινιτού ακόμα και με WAP (μέσω wind plus και putty για κινητό).\nΚαι η cretaforce δήνει εγγύηση επιστροφής χρημάτων και με ένα ευρώ παραπάνω πέρνεις 1GB.\nΠάντως εγώ προτιμώ FreeBSD server γιατί είναι πολύ καλύτεροι απο τους αντίστοιχους linux, σταθερότατοι, και πρέπει για να τους ρίξει κάποιος να είναι τρελός hacker. Την ίδια άποψη έχει και ο ξάδερφος μου που είναι ρομποτική, και τα pc γι αυτόν δεν είναι τίποτα.\nA τώρα παίζει πάλι μια προσφορά με 20% έκπτωση σε όλα τα πακέτα.\n[EDIT]Η CretaForce κάπια email τα έχει ρυθμίσει έτσι όστε οταν φτάνει ένα email να πηγένει μύνημα στο κινητό του τεχνικού και να απαντάει σε περίπου 15 λεπτά. Για να περάσει μία ώρα είναι λιγάκι δύσκολο.[/EDIT]\nO Cpanel ειναι εγγυηση,ειναι ο καλυτερος και ο πιο επαγγελματικος πινακας ελενχου!το χρησιμοποιουν οι μεγαλυτερες εταιριες παγκοσμιος!Αν ειναι ετσι οπως τα λετε..Ασ καταργησουμε τον Cpanel και ας στειλουμε ενα mail στη Microsoft k IBM..να αλλαξουν το Cpanel με το CreataPanel..Να γελασει κ καθε πικραμενος της αμερικης!!Best Funny Show,θα γινει!Θα κανουμε και διαφημιση της Ελλαδας!Τι τον θελουμε τον παλιο Cpanel....Ετσι Δεν ειναι..!\nΠοιος σου είπε ότι η Microsoft και η IBM έχουν το Cpanel; Τέτοιες εταιρίες έχουν δικά τους control panel που τα φτιάχνουν εσωτερικά οι προγραμματιστές τους. Είναι σαν να μου λες ότι και το google τρέχει Cpanel Επίσης ξέρεις πολλές εταιρίες που έχουν τη γνώση να φτιάξουν δικό τους control panel από το μηδέν;\nΤο Cpanel είναι ένα από τα χειρότερα control panels που επιβαρύνει τον server χωρίς να υπάρχει λόγος. Εάν θέλεις για εμπορικό control panel πολύ ανώτερο από το Cpanel κοίτα το H-sphere. Το ότι το Cpanel είναι το πιο γνωστό δεν σημαίνει ότι είναι και το καλύτερο. Μην ξεχνάς ότι και τα Windows είναι πιο γνωστά από το Linux, αλλά ....\n0Να γελασει κ καθε πικραμενος της αμερικης!!Best Funny Show,θα γινει!Θα κανουμε και διαφημιση της Ελλαδας!Τι τον θελουμε τον παλιο Cpanel....Ετσι Δεν ειναι..!\nΑπλά ενημερωτικά μέσα στους τελευταίους μήνες έχουν έρθει αρκετά "πικραμένοι" με τους παλιούς τους webhosts για να τους φιλοξενήσουμε τις ιστοσελίδες τους στο CretaPanel είτε γιατί δεν είχαν καλή τεχνική υποστήριξη είτε γιατί τους έκαναν suspend τις ιστοσελίδες τους επειδή είχαν 100+ ταυτόχρονους χρήστες on-line. Εάν θέλεις σου λέω με PM μερικές τέτοιες ιστοσελίδες για να δεις και μόνος σου.\nΓια να μην επαναλαμβάνομαι διαβάσε το παρακάτω:\nΑυτές που είπε ο gvard είναι οι καλύτερες της Ελλάδας. Ότι πληρώνεις παίρνεις φίλε μου.


Το σκάνδαλο Siemens αποκαλύφθηκε ουσιαστικά από τον εσωτερικό ανταγωνισμό των επιχειρηματικών κολοσσών. Κι αφού όλα είναι τόσο «ξεφωνημένα», ξεπετάχτηκαν τα «παπαγαλάκια» για να πουν το ποίημα που τους είπαν να πουν: «να επιβάλετε λέει, σε όλα τα κόμματα υποχρεωτική αποκλειστική κρατική χρηματοδότηση». Τι μου λέτε ρε εξυπνάκηδες, σοβαρά; Δηλαδή, από τη μια η πολιτική που έχει την πηγή της στη διαπλοκή που στηρίζει και στηρίζετε στους μεγαλοκαρχαρίες, αθωώνετε, την αφήνουμε στο απυρόβλητο και από την άλλη να μετατρέψουμε και τα άλλα κόμματα κρατικοδίαιτα και ελεγχόμενα από τα μονοπώλια.\nαστική τάξη Γερμανία καπιταλιστες ΝΔ ΠΑΣΟΚ Siemens\nΚάντο ... ούστ !\nΤο Ουστ είναι «πολυφορεμένο». Το έχουν ακούσει χιλιάδες φορές κι έχουν πάθει ανοσία, γι’ αυτό το έκανα ΟΥΡΤ…


Λιγνίτης : ο δικός μας μαύρος χρυσός: Verba volant, Scripta manent: τα λόγια πετούν, τα γραπτά μένουν, για να θυμίζουν μια εντελώς άλλη "κλιματική αλλαγή".\nVerba volant, Scripta manent: τα λόγια πετούν, τα γραπτά μένουν, για να θυμίζουν μια εντελώς άλλη "κλιματική αλλαγή".\nΤα λόγια είναι εύκολα, πετούν και φεύγουν, γι' αυτό κι αρέσουν στους πολιτικούς. Τα γραπτά ωστόσο μένουν για να θυμίζουν σ' όλους πως το 1975 οι "επιστήμονες" της εποχής προειδοποιούσαν για την "παγκόσμια ψύξη". Η σημερινή εικόνα είναι απ' τη σελίδα 10 του φύλλου της 3ης Μαρτίου 1975 της τοπικής εφημερίδας "The Sedalia Democrat", στη Sedalia του Μισούρι των ΗΠΑ κι όπως βλέπετε και στις αρχές του 1975 "η κλιματική αλλαγή προβληματίζει τους επιστήμονες". Αν ωστόσο διαβάσετε το αρθράκι θα δείτε πως πρόκειται για ανταπόκριση του Associated Press απ' την Ουάσιγκτον, που σπέρνει τρόμο για επερχόμενη εποχή παγετώνων!\nΌπως και σήμερα έτσι και τότε υπήρχαν πολλοί "κλιματολόγοι" πρόθυμοι να προβλέψουν το μέλλον κοιτώντας σε μια γυάλινη σφαίρα, αλλά και πολλοί δημοσιοκάφροι έτοιμοι να αναπαράγουν οποιαδήποτε αρλούμπα θα ήταν ικανή να πουλήσει φύλλα. Το τρίπτυχο της σάπιας δημοσιογραφίας "αίμα, ψέμα, σπέρμα" τότε και σήμερα επιβάλλει να βρίσκουν οπωσδήποτε χώρο δημοσίευσης "ειδήσεις" που κρατούν τους πολίτες ανήσυχους ή και τρομοκρατημένους με κατασκευασμένες απειλές. Κι ενώ κάποτε λεγόταν πως "ο Τύπος είναι πυλώνας της δημοκρατίας", σήμερα έχει γίνει παροιμιώδης η ...\nαναξιοπιστία των εντελώς ξεδιάντροπα διαπλεκόμενων μέσων.\nΤρία χρόνια αργότερα, στις 5.1.1978, ήταν η σειρά των New York Times να ενημερώσουν πως "διεθνής ομάδα ειδικών συμπέρανε από οκτώ κλιματικούς δείκτες πως δεν υπάρχει ορατό τέλος στην τάση ΨΥΞΗΣ των τελευταίων 30 ετών, τουλάχιστον στο Βόρειο ημισφαίριο". "Ειδικοί" από Γερμανία, Ιαπωνία και ΗΠΑ είχαν κάνει μια δημοσίευση στο Nature πως δεδομένα της περιόδου 1950-1975 έδειχναν τάση ψύξης του Βόρειου ημισφαιρίου κατά 0,1-0,2οC ανά δεκαετία.\nΤο πιο ωραίο ωστόσο είναι πως φέτος τον Ιούλιο, ναι, τον Ιούλιο του 2017, οι κλιματικοί "επιστήμονες" πρόβλεπαν πως είναι πιο πιθανή η επανάληψη του φαινομένου El Niño στη χειμερινή περίοδο 2017-18 παρά η επικράτηση συνθηκών La Niña, της ψυχρής φάσης της "Νότιας Κύμανσης". Τον Αύγουστο όμως άλλαξαν πρόβλεψη, θεωρώντας τη La Niña πιο πιθανή απ' το El Niño και τώρα, έχοντας φθάσει πια στις δημοσιευμένες προβλέψεις του Νοεμβρίου, οι "επιστήμονες" του Climate Prediction Center του ΝΟΑΑ των ΗΠΑ δίνουν το πιο πάνω διάγραμμα πρόβλεψης θερμοκρασιών για τη γεωγραφική ζώνη Niño 3.4, απ' το οποίο είναι εμφανές πως "δεν ξέρουν την τύφλα τους", τα μοντέλα τους δείχνουν πως "η θερμοκρασία μπορεί να μεταβληθεί από +0,8οC μέχρι -1,2οC κι αν δεν είναι έτσι, θα είναι γιουβέτσι". Και μιλούμε μόλις για μερικούς μήνες μπροστά όχι για το 2050, όχι για το τέλος του αιώνα. Μήπως να κοιτούσαν καμιά γυάλινη σφαίρα καλύτερα; Ή να φωνάξουν κάποια καφετζού, να τους πει το φλιτζάνι; Αλλά με τέτοιες "προβλέψεις" γίνεται η κλιματική πολιτική, κι εκεί που τελειώνει η επιστήμη αρχίζει ο τσαρλατανισμός και η λαμογιά της Συμφωνίας του Παρισιού.\nΗ απτή πραγματικότητα για τους επόμενους μήνες είναι πως ο Ειρηνικός έχει κρυώσει, όπως φαίνεται στα πιο πάνω διαγράμματα απ' τις ίδιες προβλέψεις του Climate Prediction Center. Η θερμοχωρητικότητα των ωκεανών είναι μεγάλη και θα χρειαστεί μεγάλη ποσότητα ενέργειας για να ξαναζεσταθεί ο Ειρηνικός, οπότε μάλλον θα ξεπαγιάσουμε το Γενάρη. Αν μάλιστα μετά το ηφαίστειο Αγκούνγκ, που εξερράγη πριν λίγες ημέρες στο Μπαλί, έχουμε και καμιά ακόμα ενεργοποίηση ηφαιστείου, που θα σκοτεινιάσει για βδομάδες τον ουρανό, ετοιμαστείτε για λίαν "δροσερό" χειμώνα. Λόγω της μεγάλης "υπερθέρμανσης" ασφαλώς!


Τουρκμενιστάν στοιχεία αεροδρομίου στη Skyscanner\nΤουρκμενιστάν στοιχεία αεροδρομίου\nΠαρακάτω θα βρείτε πληροφορίες σχετικά με αεροδρόμια στη χώρα Τουρκμενιστάν. Χρησιμοποιήστε τους παρακάτω συνδέσμους για να διαβάσετε αναλυτικές πληροφορίες σχετικά με τα αεροδρόμια της χώρας Τουρκμενιστάν: τοποθεσίες, δρομολόγια, πληροφορίες αναχωρήσεων και αφίξεων σε πραγματικό χρόνο και άλλα.\nΜε το Skyscanner μπορείτε να βρείτε τις πιο φτηνές πτήσεις από τη χώρα Τουρκμενιστάν (μεταξύ εκατοντάδων αεροπορικών εταιρειών όπως οι Turkish Airlines, Lufthansa, Emirates) χωρίς να χρειάζεται να επιλέξετε συγκεκριμένες ημερομηνίες ή προορισμούς. Για αυτόν το λόγο, το Skyscanner είναι το καλύτερο μέσο αναζήτησης φτηνών εισιτηρίων για το ταξίδι σας.\nΓια να κλείσετε φτηνές πτήσεις από τη χώρα Τουρκμενιστάν, επιλέξτε από τη λίστα πτήσεων από τη χώρα Τουρκμενιστάν που ακολουθεί ή χρησιμοποιήστε τους συνδέσμους στο πλάι της σελίδας για την αναζήτηση περισσότερων πληροφοριών για τις πτήσεις που σας ενδιαφέρουν. Για να ξεκινήσετε μια νέα αναζήτηση πτήσης, χρησιμοποιήστε τα παραπάνω πεδία αναζήτησης.\nΑσκαμπάτ αεροδρόμιο Μπαλκαναμπάτ αεροδρόμιο Τουρκμένμπασι αεροδρόμιο\nΝτασογκούζ αεροδρόμιο Τουρκμεναμπάντ αεροδρόμιο Μάρι αεροδρόμιο\nΕδώ αναφέρονται οι κυριότερες αεροπορικές εταιρείες στην περιοχή Τουρκμενιστάν: Turkish Airlines αεροπορικά εισιτήρια προς Τουρκμενιστάν, Lufthansa αεροπορικά εισιτήρια προς Τουρκμενιστάν, Emirates αεροπορικά εισιτήρια προς Τουρκμενιστάν\nΤιμές πτήσεων από Τουρκμενιστάν


Μια χαρούμενη καμηλοπάρδαλη!\nΜία υπέροχη βάφτιση πραγματοποιήθηκε για τον μικρό Βασίλη, για χάρη του οποίου στήθηκε ένα άκρως εντυπωσιακό σκηνικό στο κτήμα Δέδα!\nΗ είσοδος από το κτήμα Δέδα στολίστηκε με μία μεγάλη ξύλινη καμηλοπάρδαλη, γάζες και μπαλόνια σε αποχρώσεις του τυρκουάζ και του κίτρινου.\nΜπαλόνια υπήρχαν, άλλωστε, τοποθετημένα και σε όλη τη διαδρομή για το κτήμα, μαζί με ταμπελίτσες που κατηύθυναν τους καλεσμένους στο χώρο της βάφτισης.\nΜε βασικό θέμα την καμηλοπάρδαλη μεταμορφώθηκε εξ’ολοκλήρου ο χώρος, ο οποίος λειτουργεί σαν ιππικός όμιλος και ταίριαξε απόλυτα στο ύφος της βάφτισης.\nΤο μυστήριο έλαβε χώρα στο γραφικότατο παρεκκλήσι, που βρίσκεται μέσα στο κτήμα και το οποίο στολίστηκε με υπέροχα στεφάνια από μαργαρίτες, τριαντάφυλλα και λίλιουμ σε κίτρινο χρώμα. Με μία υπέροχη ανθοσύνθεση στο ίδιο χρώμα στολίστηκε και η κολυμπήθρα, ενώ τα λουλούδια πλαισίωναν διακριτικά κορδέλες σε χρώμα τυρκουάζ, κίτρινο και λευκό.\nΤο σετ της βάφτισης (ξύλινη κρεμάστρα, λαμπάδα, λαδοσέτ) ήταν και αυτό διακοσμημένο με κορδόνι από λινάτσα, τυρκουάζ και κίτρινη κορδέλα και, φυσικά, την καμηλοπάρδαλη σε διάφορα ξύλινα διακοσμητικά.\nΤο τυρκουάζ και το κίτρινο ήταν τα βασικά χρώματα του στολισμού. Με αυτές τις αποχρώσεις στολίστηκε το υπέροχο τραπέζι υποδοχής, το οποίο έκλεψε πραγματικά τις εντυπώσεις. Υφάσματα από λινάτσα και γάζες σε τυρκουάζ και κίτρινο έντυσαν το τραπέζι, ενώ ένα ακόμη υπέροχο στεφάνι από λουλούδια με ένα μεγάλο ξύλινο ‘Β’ τοποθετήθηκε στο κέντρο. Συνθέσεις με μπαλόνια στις ίδιες αποχρώσεις έκαναν το αποτέλεσμα ακόμη πιο εντυπωσιακό, ενώ πάνω και γύρω από το τραπέζι τοποθετήθηκαν τα γλυκίσματα για τους καλεσμένους. Υπέροχα μπισκότα με καμηλοπάρδαλη και άλλα σχέδια, αλλά και λαχταριστά cakepops περίμεναν τον κόσμο, ενώ οι μικροί φίλοι του Βασίλη γεύτηκαν και λαχταριστά marshmallows, που τους προσφέρθηκαν μέσα σε χρωματιστά σακουλάκια με τιρκουάζ και κίτρινα chevron.\nΟι μπομπονιέρες για τα παιδάκια ήταν υπέροχα ξύλινα παιχνίδια. Χειροποίητες σβούρες, σφεντόνες και γιο-γιο, ενώ κάθε ένα από αυτά πήρε και μία σαπουνόφουσκα με αυτοκόλλητο στις ίδιες αποχρώσεις.\nΗ μεγαλύτερη έκπληξη, όμως, για τους μικρούς καλεσμένους ήταν η παιδική γωνιά! Ένας χώρος ειδικά διαμορφωμένος για παιδιά και διακοσμημένος με γάζες και μαλακά μαξιλάρια, ιδανικός για ξένοιαστο και ασφαλές παιχνίδι, όπου τους περίμενε ένας animateur, για να τους ξετρελάνει με διάφορες δραστηριότητες, αλλά και face painting!\nΌσο για τη μπομπονιέρα των μεγάλων… αυτή ήταν μία πραγματική έκπληξη! Ένα cd με τα τραγούδια, που άκουγε η μητέρα Βιργινία, όσο κυοφορούσε τον Βασίλη! Τα cds τοποθετήθηκαν μέσα σε ένα ορθογώνιο κουτί κραφτ σε φυσικό χρώμα. Μέσα στο κουτί υπήρχαν κίτρινα και λευκά κουφέτα, ενώ πάνω υπήρχε αυτοκόλλητο με καμηλοπάρδαλη.\nΤα τραπέζια της δεξίωσης εκτός από την υπέροχη μπομπονιέρα, διακοσμήθηκαν και με runners σε τυρκουάζ και κίτρινο χρώμα, ενώ οι καρέκλες στολίστηκαν με γάζες στις ίδιες αποχρώσεις. Επίσης, πάνω από κάθε σερβίτσιο υπήρχαν ευχαριστήριες κάρτες με το ίδιο γραφιστικό μοτίβο της μπομπονιέρας.\nΑντίστοιχες γάζες διακόσμησαν και τον ξύλινο φράχτη στην είσοδο της δεξίωσης, όπου είχε τοποθετηθεί και μία ακόμη έκπληξη! Ένας καμβάς με τυπωμένο μοτίβο καμηλοπάρδαλης, για να γράψουν φεύγοντας οι καλεσμένοι τις ευχές τους για τον μικρό Βασίλη!\nΝα τους ευχηθούμε κι εμείς να ζήσει και να είναι πάντα τόσο χαρούμενος, όσο την ημέρα της βάφτισής του!


Οι θεραπείες του τμήματος αισθητικής προσώπου, προσφέρονται μεμονομένα ή ως μέρος ενός συνολικού πρωτοκόλλου για τη φροντίδα του προσώπου. Η επιστημονική ομάδα του κέντρου LasermedClinics, εξετάζει την προδιάθεση της επιδερμίδας και προτείνει ένα πρωτόκολλο θεραπειών αποκλειστικά για τις ανάγκες της δική σας επιδερμίδας.\nΒαθύς καθαρισμός και ενυδάτωση (διάρκεια 120΄)\nΗ απαραίτητη θεραπεία για το πρόσωπο, συνδυάζει τα ευεγερτικά αποτελέσματα του καθαρισμού με μια εντατική θεραπεία, που επαναφέρει την επιδερμίδα του προσώπου στα κατάλληλα επίπεδα ενυδάτωσης. Με τη χρήση ατμού και ειδικών προϊόντων, το δέρμα ανακτά την λάμψη και την υγιή του εμφάνιση. Η θεραπεία περιλαμβάνει peeling, ατμό, εξαγωγή σμήγματος, υψίσυχνα ρεύματα, αμπούλα υαλουρονικού οξέως, δύο μάσκες, laserLED (15΄ min).\nΘεραπεία για ευαίσθητες επιδερμίδες με κοκκινίλες και ερεθισμούς (διάρκεια 45΄)\nΠρωτότυπη και ιδιαίτερη θεραπεία με καταπραϋντικές και αγχολυτικές επιδράσεις. Ανακουφίζει τις επιδερμίδες που παρουσιάζουν ευαισθησίες, κοκκινίλες και ερεθισμούς. Συσφίγγει τα τριχοειδή αγγεία απομακρύνοντας την γενική ερυθρότητα που εμφανίζουν οι ευαίσθητες επιδερμίδες. Ο συνδυασμός των φυτικών προϊόντων και των βοτάνων, με την αγχολυτική τους δράση, καταπολεμά το stress και προσφέρει ηρεμία και χαλάρωση.\nΘεραπεία οξυγόνωσης (διάρκεια 60΄)\nΠρόκειται για μια θεραπεία που συνδυάζει την καθαριστική δράση ενός φυτικού πηλού, που είναι ένα μίγμα από 11 βότανα 100% φυσικό. Η εφαρμογή του αυξάνει την κυτταρική αναπνοή, μειώνει την δημιουργία ελευθέρων ριζών και ενεργοποιεί τον μεταβολισμό των κυττάρων. Με τις ειδικές αμπούλες και μάσκες (με βιταμίνη C) σε συνδυασμό με το μασάζ λεμφικής παροχέτευσης, το δέρμα αποτοξινώνεται και ανακτά την λάμψη του. Τα αποτελέσματα της είναι βαθιά ενυδάτωση, οξυγόνωση των ιστών και λάμψη στο κουρασμένο δέρμα.\nΘεραπεία ματιών (διάρκεια 40΄)\nΕξειδικευμένη θεραπεία που απαλύνει το πρήξιμο και τους μαύρους κύκλους. Η θεραπεία αποτελείται από εξαιρετικά δραστικά και υποαλλεργικά προϊόντα, που αναπλάθουν, λευκαίνουν και συσφίγγουν την ευαίσθητη περιοχή των ματιών. Περιλαμβάνει μασάζ με ειδικό ορό, μάσκα και κρέμα.


Ενθρόνιση νέου Ηγουμένου στην Ιερά Μονή Αγίου Προκοπίου στο ομώνυμο χωρίο των Τρικάλων :: Εκκλησιαστικά Νέα\nΕνθρόνιση νέου Ηγουμένου στην Ιερά Μονή Αγίου Προκοπίου στο ομώνυμο χωρίο των Τρικάλων\nΤο απόγευμα της 23ης Ιουνίου 2019 τελέσθηκε η Ακολουθία του Εσπερινού στην Ιερά Μονή Αγίου Προκοπίου στο ομώνυμο χωρίο των Τρικάλων Κατ' αυτόν Χοροστάτησε ο Σεβασμιώτατος Μητροπολίτης Σμύρνης κ. Βαρθολομαίος και συγχοροστάτησε ο Σεπτός μας Ποιμενάρχης κ. Χρυσόστομος.\nΠρο της απολύσεως του Εσπερινού μέσα σε κλίμα συγκίνησης και χαράς ο Σεβασμιώτατος Μητροπολίτης Τρίκκης και Σταγών κ. Χρυσόστομος προχείρισε κι ενθρόνισε τον Πανοσιολογιώτατο Αρχιμανδρίτη Διονύσιο Κλάδη σε Ηγούμενο της Ιεράς Μονής Αγίου Προκοπίου.\nΣτην ομιλία του ο π. Διονύσιος ευχαρίστησε τον Τριαδικό Θεό, τον προστάτη της Ιεράς Μονής Άγιο Προκόπιο, τον Σεβασμιώτατο Μητροπολίτη Σμύρνης κ. Βαρθολομαίο για την παρουσία του, τον Σεβασμιώτατο Ποιμενάρχη μας κ. Χρυσόστομο για την εμπιστοσύνη, την πνευματική καθοδήγηση, τη συμπαράσταση και την πατρική του αγάπη, τους ιερείς της Ιεράς Μητροπόλεως, τον λαό της περιοχής που με προθυμία και ζήλο στηρίζει τη Μονή, τους αδελφούς που θα συγκροτήσουν τη Μονή και τέλος ζήτησε τις προσευχές όλων ώστε να εξακολουθήσει ο τόπος τούτος να είναι τόπος προσευχής, αγιασμού και σωτηρίας.\nΟ Σεβασμιώτατος κ. Χρυσόστομος στη δική του προσφώνηση αναφέρθηκε στη σημαντικότητα της παρουσίας Ιερών Μονών και ανθρώπων που καλλιεργούν νυχθημερόν τη μετάνοια, την προσευχή, την ευχαριστία και δοξολογία προς τον Τριαδικό Θεό. Στη συνέχεια επεκτάθηκε στον ρόλο του Ηγουμένου ως πνευματικού άγρυπνου πατέρα και τέλος ευχήθηκε στον Καθηγούμενο «καλήν στερέωσιν εν τη Ηγουμενία και πλούσιον παρά Κυρίου φωτισμόν!».\nΣτον Εσπερινό και στην τελετή της Ενθρονίσεως παρέστησαν αντιπροσωπείες Μοναστικών Αδελφοτήτων απ' όλες τις Ιερές Μονές της Ιεράς Μητροπόλεως Τρίκκης και Σταγών και αρκετές άλλων Μητροπόλεων και πλήθος φιλομόναχων πιστών.\nΗ ευχαριστιακή σύναξη ολοκληρώθηκε με τη παράθεση μοναστηριακής τράπεζας όπως ορίζει το Μοναστηριακό τυπικό κατά την οποία ο νέος Ηγούμενος δέχθηκε και τις ευχές του κόσμου.


ΝΔ για Τσίπρα: "Δεν απάντησε σε καμία από τις ερωτήσεις μας, χωρίς ουσία η ομιλία του"\nΣχέδιο της Νέας Δημοκρατίας για «άνοιγμα στην κοινωνία»\nΤελ. ενημ.: 23.12.2016, 23:47\nΣκληρή απάντηση στον Αλέξη Τσίπρα έδωσε η Νέα Δημοκρατία μετά την ομιλία του πρωθυπουργού στην ΚΟ του ΣΥΡΙΖΑ.\nΟ εκπρόσωπος Τύπου της ΝΔ, Γιώργος Κουμουτσάκος, επισήμανε πως ο πρωθυπουργός "δεν προσέφερε τίποτα" με την ομιλία του, ούτε και απάντησε στα ερωτήματα που έθεσε η ΝΔ. "Παίζει τα ρέστα του ελπίζοντας να κερδίσει έστω και μερικούς ακόμα μήνες εξουσίας. Όμως, ο σανός τελείωσε", καταλήγει η αιχμηρή ανακοίνωση\n“Η ομιλία του κ. Τσίπρα δεν προσέφερε τίποτα. Δεν είχε καμμία ουσία. Δεν απάντησε σε καμμία από τις 7 σοβαρές ερωτήσεις που του θέσαμε. Μία ώρα ομιλία και ούτε μία απάντηση. Η λαϊκίστικη φρασεολογία και τα ανεδαφικά επιχειρήματά του, θυμίζουν όλο και περισσότερο την ολέθρια για τον τόπο τακτική του 2015. Ανεβάζει τους τόνους και κατασκευάζει εχθρούς προετοιμάζοντας την “θριαμβευτική συνθηκολόγηση” των 5,5 δις € που θα πληρώσουν οι Έλληνες με φοροκαταιγίδα και μείωση συντάξεων. Τζογάρει με την τύχη της χώρας. Παίζει τα ρέστα του ελπίζοντας να κερδίσει έστω και μερικούς ακόμα μήνες εξουσίας. Όμως, ο σανός τελείωσε”.


Σοφία Μουτίδου: Η έκθεση που έγραψε η κόρη της και που την έκανε να κλάψει! ) no-repeat 50% 0; }\nHome > Entertaiment > Σοφία Μουτίδου: Η έκθεση που έγραψε η κόρη της και που την έκανε να κλάψει!\nΣοφία Μουτίδου: Η έκθεση που έγραψε η κόρη της και που την έκανε να κλάψει!\nBy showbiz on February 14, 2017\nΣε παλιότερη συνέντευξή της είχε δηλώσει πως δεν θέλει να μιλά για την απώλεια του συζύγου της, επειδή η κόρη της διαβάζει διάφορα και είναι ακόμη μικρή. ήμερα όμως, η Σοφία Μουτίδου, διάβασε την έκθεση της Δήμητρας και ήταν η ίδια που δεν μπορούσε να συγκρατήσει τα δάκρυά της.\nΗ κορούλα της κλήθηκε να γράψει έκθεση για την μαμά της και ομολογουμένως ήταν πολύ συγκινητική.\nΕιδικά η ευχή στο τέλος, που παρακαλά να ζήσει πολλά χρόνια σαν την ηθοποιό και να πεθάνουν μαζί. Φαίνεται πως η ξαφνική απώλεια του μπαμπά της, την έχει κάπως φοβίσει…\nΗ ηθοποιός δημοσίευσε την έκθεση, αποκαλύπτοντας πως έκλαψε βαθιά…


ΕΔΩ ΑΛΕΞΑΝΔΡΕΙΑ: Δύο πρώην διοικητές Ταμείων κατέθεσαν στην Εξεταστική για το έλλειμμα το 2009\nΔύο πρώην διοικητές Ταμείων κατέθεσαν στην Εξεταστική για το έλλειμμα το 2009\nΟ πρώην διοικητής του ΙΚΑ-ΕΤΑΜ Θεόδωρος Αμπατζόγλου και ο πρώην πρόεδρος του Οργανισμού Ασφάλισης Ελευθέρων Επαγγελματιών (ΟΑΕΕ) Κωνσταντίνος Παπαθανασίου κατέθεσαν την Τετάρτη στην Εξεταστική Επιτροπή της Βουλής που διερευνά τις συνθήκες εκτίναξης του ελλείμματος του 2009. Και οι δύο πρώην επικεφαλής των Ταμείων μίλησαν για τις αναγκαίες ενισχύσεις που έλαβαν τα ταμεία κατά το επίμαχο χρονικό διάστημα και το πώς αυτές ενδεχομένως επηρέασαν το έλλειμμα.\nΟ κ. Αμπατζόγλου δήλωσε ότι δύο ημέρες πριν την προκήρυξη των εκλογών είχε ενημερωθεί από το υπουργείο Οικονομικών, επί υπουργίας Γ.Παπαθανασίου, ότι η κυβέρνηση «είχε αποφασίσει να εκδώσει ομόλογα του ελληνικού δημοσίου ύψους 4,5 δισ. που θα έδινε στο ΙΚΑ έναντι των οφειλομένων 7,5 δισ. που είχε το κράτος προς το Ίδρυμα». Εντούτοις, η διαδικασία αυτή «πάγωσε» λόγω των εκλογών.\nΜετά τις εκλογές, «όταν έθεσα υπόψη του κ. Γ.Παπακωνσταντίνου, την επιστολή του προκατόχου του, ήταν ενημερωμένος. Μου είπε 'αυτό θα το δούμε στο μέλλον. Για την ώρα θα χρηματοδοτηθείς με ρευστό'. Πράγμα και το οποίο έγινε» πρόσθεσε ο κ. Αμπατζόγλου. Για το τελευταίο 4μηνο του 2009 το ΙΚΑ χρειάστηκε έκτακτη χρηματοδότηση από το υπουργείο Οικονομικών συνολικού ύψους 1,4 δισ. πλάι στην τακτική χρηματοδότηση των 2,6 δισ. Οι τρεις δόσεις που επιμερίζονται στην περίοδο Παπακωνσταντίνου, έχουν γίνει σε ρευστό, επηρεάζοντας το έλλειμμα.\nΣυνολικά, όπως παρατήρησε η βουλευτής του ΠΑΣΟΚ, Ελπίδα Τσουρή, το έλλειμμα της γενικής κυβέρνησης έχει επιβαρυνθεί απ' τα ασφαλιστικά ταμεία το 2009 κατά 0,68%.\nΕρωτηθείς αν μπορούσε να πράξει διαφορετικά ο τότε υπουργός, ο μάρτυρας απάντησε αρνητικά: «Ο υπουργός δεν μπορούσε να πράξει διαφορετικά. Υπήρχε μία διαδικασία να αξιοποιήσουμε προς άντληση ρευστότητας, το υπάρχον χαρτοφυλάκιο του ΙΚΑ, που πάλι αποτελείτο κυρίως από ομόλογα Ελληνικού Δημοσίου κάνοντας διακανονισμό repo - αυτό που κάνει τώρα ο κος Σπυρόπουλος με σημαντική επιτυχία κατά την άποψή μου. Σε εκείνη όμως τη φάση, την ώρα που γινόταν ένας γενικός χαμός σε σχέση με την ελληνική οικονομία, δεν νομίζω ότι υπήρχε εύκολα η δυνατότητα για διακανονισμούς repos. Επελέγη η λύση της άμεσης χρηματοδότησης που επιβάρυνε το έλλειμμα. Νομίζω, όμως, ότι δεν είναι αυτό που δημιούργησε τις μεγάλες διαφορές» εκτίμησε ο κ. Αμπατζόγλου.\nΑπό την πλευρά του, ο κ. Κωνσταντίνος Παπαθανασίου κατέθεσε πως οι επιχορηγήσεις που δόθηκαν στον ΟΑΕΕ από τον Γ.Παπακωνσταντίνου κατά το τελευταίο δίμηνο του 2009, ήσαν «μονόδρομος» και δεν είναι δυνατόν να αποδοθούν σε προσπάθεια τεχνητής διόγκωσης του ελλείμματος.\nΜε μια εξαιρετικά δυσμενή αναλογία ασφαλισμένων και συνταξιούχων, ο ΟΑΕΕ χρειαζόταν περί το 1,2 δισ. κάθε χρόνο για να ισοσκελίσει τον προϋπολογισμό του - τα μισά απ' τα οποία εγγράφονταν στον κρατικό Προϋπολογισμό ως κρατική επιχορήγηση. Τα υπόλοιπα, δίνονταν στον ΟΑΕΕ ως έκτακτη ανάγκη.\n«Το 2009 ζητήσαμε επιχορήγηση 770 εκ. και στον Προϋπολογισμό γράφτηκαν 320 εκ. Ήταν μια πάγια τακτική αυτή που ερχόταν από παλιά, από πριν. Πάντα δηλαδή, έγραφαν λιγότερα στον Προϋπολογισμό, απ' όσες ήταν οι πραγματικές ανάγκες» πρόσθεσε, μεταξύ άλλων, ο κ. Κωνσταντίνος Παπαθανασίου.


Καρκίνος: Ένας «δράκος» κρυμμένος σε μικρά παιδιά | To χαμομηλάκι\nΜέχρι τότε πίστευε, όπως όλα τα παιδιά πως, οι δράκοι ανήκουν στα παραμύθια τους.\nΠώς να σκιρτήσει το μυαλό ότι η φουσκαλίτσα θα 'κρυβε έναν μεγάλο «δράκο» που 'χε κολλήσει στα σπλάχνα και μεγάλωνε μαζί της. Θυμάμαι τη μάνα της να κλαίει, να λυγάει, να σηκώνεται, να σφίγγει τα δόντια και να ξεκινά για τη μάχη. Τον πατέρα της με κόκκινα τα μάτια απ' το κλάμα.\nΣκέφτομαι τις γυναίκες που άγρυπνες στέκονται στα παιδιά τους. Την Αφροδίτη, κάθε φορά που η μικρή έκανε χημειοθεραπεία. Κρατώ την εικόνα στο τέλος. Εκείνη που...\nχαμογελά δίπλα στη Λυδία.\nPosted by hamomilaki Anthemis at 21:00\nLabels: Παιδιά με καρκίνο


Πριν χαρίσετε στους κατασκόπους της Ρόδου , θυμηθείτε τι έκαναν σε 2 αθώα παλικάρια μας. – GreekZone\n20 Δεκεμβρίου 2020 20 Δεκεμβρίου 2020 gr_admin\tΑδριανούπολη,αφιέρωμα,εθνικά θέματα,Ελληνοτουρκικά,κατάσκοποι,Ρόδος,Τουρκία\nΑς θυμηθούμε τι έγινε τον Μάρτιο του 2018\nΣύμφωνα με τις πρώτες πληροφορίες, η περίπολος φέρεται να είχε χάσει τον προσανατολισμό της λόγω δυσμενών καιρικών συνθηκών και είχε εισχωρήσει σε τουρκικό έδαφος.\nΟι δύο Έλληνες κρατούνται στην Αδριανούπολη και γίνονται όλες οι απαραίτητες ενέργειες σε διπλωματικό και στρατιωτικό επίπεδο για τον επαναπατρισμό τους.\nΤούρκοι δημοσιογράφοι αναφέρουν ότι όλα γίνονται για τους “8” και φαίνεται πως στο τραπέζι των διαπραγματεύσεων θα πέσει αυτό το “χαρτί της ανταλλαγής” . Φυσικά οι “8” είναι οι Τούρκοι αξιωματικοί που εμπλέκονται στο πραξικόπημα της Τουρκίας που όπως θα δείτε αργότερα στο χρονοδιάγραμμα συνελήφθησαν απο τις Ελληνικές αρχές ύστερα απο επιχείρηση στο σπίτι τους.\nΤο δικαστικό θρίλερ\nΑκολούθησαν αλλεπάλληλα αιτήματα για την απελευθέρωσή τους. Η τουρκική νομοθεσία παρέχει εξάλλου το δικαίωμα για επανεξέταση του θέματος κάθε μήνα. Ωστόσο, όλα, και τα πέντε αιτήματα, απερρίφθησαν. Στο σκεπτικό της απόφασης, το δικαστήριο Αδριανούπολης σε κάθε άρνηση ανέφερε ότι έπρεπε να συνεχιστεί η κράτηση καθώς δεν είχε ολοκληρωθεί η έρευνα στα κινητά τους τηλέφωνα. Η κράτησή τους στηριζόταν στο σκεπτικό ότι θεωρούνταν ύποπτοι φυγής. Οι δύο Ελληνες από την πρώτη στιγμή υποστήριξαν στις καταθέσεις τους πως εισήλθαν στην περιοχή κατά λάθος, εξαιτίας των κακών καιρικών συνθηκών, ακολουθώντας ίχνη που είχαν εντοπίσει.\nΕπειτα από περιπέτεια πέντε μηνών και ελλείψει στοιχείων που να στοιχειοθετούν τη στρατιωτική κατασκοπεία, το τουρκικό δικαστήριο, στις 14 Αυγούστου 2018, αποφάσισε την απελευθέρωση των δύο στρατιωτικών χωρίς περιοριστικούς όρους. Την επόμενη ημέρα, 15 Αυγούστου, το πρωθυπουργικό αεροσκάφος μετέβη στην Αδριανούπολη και παρέλαβε τον Αγγελο Μητρετώδη και τον Δημήτρη Κούκλατζη, γεγονός που έφερε ανακούφιση στις οικογένειές τους και συγκίνηση σε όλη την Ελλάδα.\n← Αυτό το αμοντάριστο πλάνο δείχνει οτι στόχος της τηλεθέασης είναι τα λιγούρια.\nΜπακογιάννης: « Ο Μεγάλος Περίπατος δεν κόστισε ούτε ένα ευρώ» στις γειτονιές της Αθήνας ο εξοπλισμός… →\n31 Ιουλίου 2020 gr_admin Δεν επιτρέπεται σχολιασμός στο Η Αίγυπτος στέλνει στρατό στο Ιντλίμπ – “Παγίδα” Σίσι-Άσαντ στους Τούρκους\nH Επιστολή ενός αναρχικού που κατηγόρησε 3 τυχαία άτομα για την Marfin και μπέρδεψε τους πάντες.\n9 Μαΐου 2020 gr_admin Δεν επιτρέπεται σχολιασμός στο H Επιστολή ενός αναρχικού που κατηγόρησε 3 τυχαία άτομα για την Marfin και μπέρδεψε τους πάντες.


Κρήτη: Νέα πληρωμή για όσους έπληξε ο σεισμός της 27ης Σεπτεμβρίου\nΑρχική/ΚΡΗΤΗ/Κρήτη: Νέα πληρωμή για όσους έπληξε ο σεισμός της 27ης Σεπτεμβρίου\nΧρ. Τριαντόπουλος: Δωδέκατη πληρωμή πρώτης αρωγής στους σεισμόπληκτους της Κρήτης - Πλέον περίπου 60 εκατ. ευρώ σε 6.300 πολίτες.\nΤο Υπουργείο Οικονομικών, μετά την φάση τροποποίησης και ελέγχου που προηγήθηκε, προχώρησε την Παρασκευή 1η Απριλίου 2022 σε νέα πληρωμή προς τους πληγέντες από τον σεισμό της 27ης Σεπτεμβρίου στην Κρήτη, στο πλαίσιο της πρώτης αρωγής.\nΣε σχετική ανακοίνωση, αναφέρεται πως, ειδικότερα, πιστώθηκαν 14.375.747,25 ευρώ σε 1.323 μοναδικούς ΑΦΜ, εκ των οποίων 11.081.920,77 ευρώ σε 1.259 δικαιούχους πρώτης αρωγής έναντι στεγαστικής συνδρομής και 3.293.826,48 ευρώ σε 972 δικαιούχους αποζημίωσης για οικοσκευή.


Μαγικό Κουτί :..Μένης Κουμανταρέας - Βιοτεχνία Υαλικών..:\nΕπέλεξε-Site Καρκαβίτσας Θεοτόκης Ξενόπουλος Πλασκοβίτης Ξανθούλης Κουμανταρέας Κουμανταρέας ΒΙΟΤΕΧΝΙΑ ΥΑΛ. 2 φορές Έλληνας\n6/12/'14 :.. Δολοφονία του Μ. Κουμανταρέα μέσα στο σπίτι του στην Αθήνα, στη Κυψέλη. Συντετριμμένος ο πνευματικός κόσμος\nΜ. Κουμανταρέας - Στις Γειτονιές της Αθήνας “Βιοτεχνία Υαλικών” (1975) ♥\nΟ Μένης Κουμανταρέας γεννήθηκε στην Αθήνα το 1931 και σπάνια την εγκατέλειπε – έξι μήνες νεαρός στο Λονδίνο και άλλους τ...\nΔημοσιεύτηκε από Αγγελική Σπαθαράκη στις Τρίτη, 12 Δεκεμβρίου 2017\nΤο μαγαζί, η μικρή βιοτεχνία υαλικών, στεγαζόταν στο ισόγειο ενός δίπατου σπιτιού, στη συμβολή Πειραιώς και Ιεράς Οδού, εκεί όπου παλιότερα ήταν η λαχαναγορά και τώρα ο δήμος είχε φυτέψει ένα παρκάκι. Ακριβώς απέναντι, κάπου τριάντα στρέμματα τοιχισμένα, βρισκόταν το Γκάζι. Μέσα από τους λέβητες και τις καμινάδες οι ατμοί ανέβαιναν τυλίγοντας το τετράγωνο σε ομίχλη, και το συρματόπλεγμα, γύρω, θύμιζε Κατοχή. Από τότε μάλιστα που στην πύλη φύλαγε βάρδια με τους πολίτες κι ένας φαντάρος, της φαινόταν πως από ώρα σε ώρα ένα κύμα βίας θα ξεσπούσε στην πόλη. Τάχυνε το βήμα της και χωνόταν στο μαγαζί. Τα ρολά μισόκλειστα, αναγκάζοταν να σκύψει για να περάσει.\nΚάτω από τη σύναξη των πολυελαίων η Μπέμπα Ταντή αντίκριζε τον άντρα της καθισμένο σ' ένα γραφείο από φορμάικα, το πρόσωπο σκυμμένο στους λογαριασμούς, τα πόδια μαζεμένα κάτω από την καρέκλα.\nΚατοικούσαν λίγα τετράγωνα παρακάτω. Τραβούσαν μεσ' από τα στενά του Ρούφ, σταματώντας η Μπέμπα να ισιώσει την κάλτσα της, ο Βλάσης ν' αγοράσει τσιγάρα.\nΦτασμένοι σπίτι, ο Βλάσης βούλιαζε στην πολυθρόνα, η Μπέμπα ξυπολιόταν και, μ' ένα άνοιγμα του φερμουάρ, άφηνε τη φούστα της να κυλήσει μπρος στον καθρέφτη. Η πρώτη γνωριμία στους διαδρόμους της Σχολής, ο Βλάσης τρέχοντας στη γραμματεία να διεκπεραιώσει κάποιες διατυπώσεις του πτυχίου, η Μπέμπα δευτεροετής με τις μικρές φροντίδες των υπογραφών.\nΈσμιγαν στα ζαχαροπλαστεία της οδού Σίνα, παρέα με συμφοιτητές της που συνδικαλίζονταν, οργάνωναν απεργίες και προβαίναν σε διαβήματα. Οι λέξεις φασίστας, δολοφόνος, χαφιές έπεφταν σαν πιστολιές. Αργότερα, Κυριακές στην Κόρινθο, του έφερνε αλλαξιές εσώρουχα, γλυκά, βιβλία κοινωνιολογίας τυλιγμένα σ' εφημερίδες της δεξιάς.\nΗ κυρία Κούλα 👒 (σχετικό "Ένα χαμένο πορτοφόλι" του Πλασκοβίτη), Δυό φορές Έλληνας (μυθιστόρημα)\nΔημοσίευση by Angeliki Spatki.\nΜε κινήσεις αργές φορούσε τα βραδινά της, φώναζε τον Βλάση να της κλείσει το φερμουάρ, εκείνος έπαιρνε τα κλειδιά του σπιτιού, εκείνη του αυτοκινήτου, έμπαιναν στη μικρή Σκόντα κι η Μπέμπα καθόταν στο τιμόνι. Ακολουθούσαν το ίδιο δρομολόγιο, Αγίου Κωνσταντίνου, Σταδίου, Φιλελλήνων, Συγγρού, για να καταλήξουν στο ίδιο πάντα κεντράκι με τις μαρίδες. Καθόνταν στ' ορισμένο τραπέζι, έπαιρναν στην αρχή μεζέ με εμφιαλωμένο κρασί Δεμέστιχα, κι άρχιζαν τις ατέρμονες συζητήσεις. Ποτέ απευθείας οι δύο τους, μα πάντα διασταυρωμένοι μεσ' από τις κουβέντες της παρέας. Τα μέλη της παρέας ήσαν ο Βάσος Ραχούτης κι ο Σπύρος Μαλακατές, που τους περίμεναν φτασμένοι πρώτοι στο ραντεβού. Ήσαν κι οι δύο σαρανταπεντάρηδες, κατά τι μεγαλύτεροι από τον Βλάση. Ο Βάσος παχύς, ασθματικός, με μάτια τριγυρισμένα από σκάμματα και χείλη γραμμένα σαν κοριτσιού.\nΒάσος και Σπύρος ήσαν και οι δύο εργένηδες, κατοικούσαν στη Νέα Σμύρνη, στον ίδιο όροφο πολυκατοικίας, σε διαμερίσματα του ενός δωματίου, αντικριστά. Τους δυο φίλους συντηρούσε το ζεύγος Ταντή, αναθέτοντάς τους δουλειές πλασιέ σ' επαρχιακές πόλεις. Περιόδευαν για λογαριασμό της βιοτεχνίας στην Πάτρα, στο Βόλο και στη Θεσσαλονίκη, σέρνοντας τις ξεπατωμένες βαλίτσες τους δεμένες με σπάγκο.\nΤαξίδευαν πάντα με νυχτερινό τρένο, καθισμένοι σε κουπέ, ο ένας απέναντι στον άλλο, ο Σπύρος καπνίζοντας σέρτικα, ο Βάσος Σαντέ. Η γνωριμία των δύο φίλων με τους Ταντήδες χρονολογείται από τότε που βρέθηκαν όλοι μαζί να παραθερίζουν στη Νέα Μάκρη - πάνε μερικά χρόνια.\nΜενης Κουμανταρεας - Ο συγγραφευς της Αθηνας\n📃 Η πλατεία Βικτωρίας του Μ. Κουμανταρέα\nGazarte - Τα αστέρια στη γη ♥\nΣάββατο βράδυ στου Ψυρρή\n↓ Εκδόσεις Κέδρος\nΜενης Κουμανταρεας - Βιοτεχνια Υαλικων\n© magikokouti 2021 | Μενης Κουμανταρεας | Βιοτεχνια Υαλικων (1975) | 18-jun-21


αυτοκίνητο, πινακας ζωγραφικης, αντιγραφο αυτοκίνητο και πολλές άλλες επιλογές σε καμβά\nΚωδικός προϊόντος: ΚΩΔ.460\nΠροσιτές τιμές. Κλασσικα εργα τεχνης. Αγοράστε εξαιρετικούς πίνακες, τώρα μόνο στην Artivity. Εκτυπώστε την φωτογραφία σας, πατήστε "Οι φωτογραφίες μου" στο κάτω μέρος και δείτε πως. Εδώ θα βρείτε πίνακες ζωγραφικής, σε εκτύπωση υψηλών προδιαγραφών, μεγάλη γκάμα επιλογών και προσιτές τιμές.